Notificetur posteritati nostre quod: Ansericus de Chacennaico, laudante uxore sua Hubelina et filio suo Jacobo, dedit in eleemosinam Deo et domui de Moris quicquid habebat in finagio de Moris, et usuarium totius terre sue in pascuis omnium animalium, et in silvis, et in aquis, et quicquid eadem domus posset acquirere de casamentis ejus ab his qui tenebant ab eo, libere recipiendum concessit. Testes sunt: Guntherus de Buxeria, Gauffridus frater ejus, Henricus de Chacennaio. Idem Jacobus, de Chacennaio laudante uxore sua Agnete, dedit predicte domui de Moris partem suam Terrefranche de Chierrevi; confirmavit etiam donum quod Ansericus pater suus, eidem domui fecerat, et eo modo quo superius scripsimus, libere tenendum concessit. Testes sunt: Milo de Cherrevi, Wiricus de Chacennaio, Richardus de Chacennaio. Item Guido, comes Barri super Secanam, filiis suis laudantibus Milone et Willielmo, dedit eidem domui quicquid habebat in finagio de Moris, et quicquid sui homines ab eo tenebant, si fratres ejusdem loci ab eis possent acquirere. Petronilla comitissa, ejusdem comitis uxor, laudavit et confirmavit donum suum, sicut vir suus disposuit, nam ad dotem ejus finagium illud pertinebat; concessit et eidem domui aquam que Ussa dicitur, quantum ad finagium illud pertinebat. Utriusque rei testes sunt: Thomas de Barro, Richardus de Chacennaio, Hugo de Briel, Gaufridus, frater ejus, Witerius de Merri. Petronilla, Barri comitissa, dedit eidem domui pro anima viri sui Widonis, et filiorum suorum Milonis et Willielmi, quicquid ad eos pertinebat Terrefranche de Cherrevi, sine ulla retentione. Testes sunt: Hugo, capellanus Barri, Thomas de Barro, Ioslenus miles. Item Agnes, Barri comitissa, eidem domui pro anima viri sui comitis Milonis, partem quam habebat in Terrafrancha de Cherrevi, sine ulla retentione vel exactione, dedit. Testes sunt: Thomas de Barro, Richardus dapifer, Milo de Hort. Item Thomas de Barro, laudante uxore sua Huduarde, et filiis Richardo, Balduino, Thoma, Herberto, Hugone, et filia Adelina, et fratre suo Heberto Crasso, dedit in eleemosinam predicte domui silvam suam, que vocatur Foresta Beroardi, libere possidendum sine ulla retentione vel exactione. Testes sunt: Milo de Presbyterivilla, Richardus de Chacennaio, Henricus prepositus. Item Hildierus de Villenesse, laudante uxore sua Floreta, et filio Milone, dedit eidem domui quicquid habebat in finagio de Moris in bosco et in plano, terras et prata, sine ulla retentione, ab ecclesia de Moris usque ad pontem Selarum, et census quos alii tenebant ab eo. Testes sunt: Thomas de Barro, Milo de Cherrevi, Witerius de Merri. Wido, abbas Arremarensis, assentiente capitulo suo, dedit per manum reverendissimi Bernardi, Clarevallis abbatis, prefate domui de Moris, terram quandam in finagio de Cherrevi, que vocatur Monsmedius, a valle Aymonis Taurini usque ad viam antiquam in longum ex una parte, ex alia vero parte in latum sicut via vallis de Teriolo vadit Cherrevi, ex alia vero parte sicut via de valle Sull.na vadit Cherrevi. Ipse autem Monsmedius vadit usque ad finagium Bretignole et Aguleii, et sic dedit domui de Moris quicquid monasterium Arremarense infra hos terminos habebat, vel homines ejusdem monasterii. Porro de labore et cultura terrarum suarum non dabunt fratres de Moris monachis Arremarensibus decimas in omni parrochia de Cherrevi. Domus etiam de Moris habebit usagium suum in finagio de Cherrevi in hoc quod ibi habent monachi Arremarenses. Testes sunt: Odo de Ruliaco, Walterius de Clareio, Walterius de Montablen. Item Milo de Cherrevi, laudante uxore sua Helisabeth, et filia Lorrete, et fratre suo Evrardo dante cum eodem Milone quidquid ad eum de eadem possessione pertinebat, dedit eidem domui de Moris terram suam de Montemedio, sine ulla retentione. Testes sunt: Thomas de Barro, Werricus de Aiguilleio. Item Herbertus Crassus, laudante uxore sua Amyete, dedit eidem domui quicquid habebat in Montemedio, et quicquid aliud ab eo ibidem tenebat. Testes sunt: Thomas de Barro, Wiardus Morchiers, Werricus de Aiguilleio. Item Maawis de Cherrevi, laudantibus filiis suis Evrardo et Theobaldo, dedit eidem domui quicquid habebat in Montemedio usque ad finagium Aiguilleii, et usque ad vallem Lamberti de Britanniola; condonavit etiam consuetudinem quam ei debebat campus quem tenebat Constancius de Confin. Testes sunt: Jacobus Chacenaio, Milo de Cherrevi, Gaufridus de Briel. Clarembaudus de Capis, laudante uxore sua Hermengarde, concessit predicte domui de Moris quicquid ipse tenebat apud grangiam de Montemedio et in territorio de Cherrevi. Testes sunt: Hilduinus de Vendopera, Petrus Villanus, Herbertus Crassus. Item Haimo de Bria, laudante uxore sua Saracena et filiis Hugone et....., dedit predicte domui omnia prata sua de Landrivilla, sub censu C solidorum, reddendo ad festum Sancti Johannis, et prata que Tigerius tenebat ab eo. Testes sunt: Thomas de Barro, Richardus dapifer, Wiardus de Lochis. Item Arnaldus, abbas Pultariensis, assensu fratrum suorum, dedit eidem domui omnem terram quam ecclesia Pultariensis hahabebat in suo dominio in finagio de Moris, et quicquid aliud ab ea tenebat ultra Ussam, et boscum et planum sine ulla retentione; ab hasta Hugonis de Villula usque ad pontem Selarum sub annuo censu trium sextariorum frumenti, et trium grossi bladi, domui Landriville reddendo ad festum Sancti Remigii. Testes sunt: Petrus de Viveriis, Thomas de Barro, Nevelo Ville super Arciam. Item Hugo de Maignans, laudante uxore sua Regina, et Philippo de Barro, a quo ipse tenebat, dedit eidem domui terram suam totam de Montabun et valle Rooth, et nemus, et planum, et quicquid habebat apud Cherrevi in censu et in pratis, sub censu duodecim denariorum, reddendo ad festum Sancti Johannis. Testes sunt: Witerus de Merri, Henricus prepositus, Stephanus Cattus. Item Philippus, frater Stephani Catti, dedit eidem domui totam suam terram de Montabun et de valle Rooth, et prata de Cherrevi que partiuntur cum Hugone de Maignant, sub annuo censu duodecim denariorum, et hic requirendus est apud Moras ad festum Sancti Remigii. Testes sunt: Richardus dapifer, Gaufridus de Bria, Guntherius de Buxeriis, Petrus de Cherrevi. Item Paganus de Juvencourt, laudante Thoma, filio suo, dedit predicte domui omnia prata que habebat apud Blagenium, excepto prato de Bergeriis sub annuo censu quinque solidorum ad festum Sancti Johannis, ita quod eumdem censum nulli poterit dare nisi domui de Moris, neque vendere cuiquam nisi prius obtulerit eidem domui eodem mercato. Testes sunt: Thomas de Barro, Herbertus Crassus, Rainaldus de Rice, Aymo de Bria. Laudavit et hoc uxor ipsius Pagani, Flandrina, et filia sua Agnes. Testes sunt: Petrus de Cherrevi, Raignerius capellanus de Maresco. Item Josbertus de Werpilieriis et Stephanus Cattus, laudantibus uxoribus suis, Adelina et Ryaiz, et filiis Josberti, Genueia et Hugone, dederunt domui de Moris boscum qui vocatur de Fulchereis, et usagium suum in omnibus, excepto quod fratres de Moris terram ibi non rumpent, nec ipsi qui dederunt boscum, illum possent aliis dare nec vendere. Testes sunt: Ambertus, filius Hildieri, Wiardus de Lochis, Chrystophorus presbyter de Essoya. Item Stephanus de Villanova et Wido, propositus Barri, dederunt eidem domui omnem terram quam habebant in valle Hildieri sursum usque ad finagium Landriville, exceptis pratis. Testes sunt: Thomas de Barro, Herbertus Crassus, Gaufridus de Bria. Donum Stephani laudavit uxor ejus Ermengardis. Testes sunt: Thomas de Barro, Maugerius Villenove Laudavit et hoc Gilbertus, frater Stephani. Testes sunt: Hugo cementarius, Symon de Cacennaio. Donum Widonis laudavit Maugerius, filius ejus. Testes sunt: Herbertus Crassus, Stephanus et Maugerius Villenove. Laudavit quoque donum Widonis Savina, filia ejus. Testes: Stephanus carnifex, Wiardus de Landis. Item Herbertus de Villenesse dedit eidem domui, laudantibus filiis suis Rasone et Hugone, et filia Maawis, omnem terram quam habebat in finagio de Moris, a Landrivilla usque ad pontem Sellarum, et mediam hastam prati sub molendino, et unam hastam super pratum Richardi, et unum andenum juxta pratum de Moris. Testes sunt: Witalis presbyter, Gaudricus de Merri, Petrus de Poleseto. Item Bovo de Maignant et Gillebertus de Chacennaio dederunt eidem domui omnia prata que tenebant a Milone de Cherrevi in dominio suo, in casamentis que partiuntur cum pratis Guerrici de Aiguilleio, sub censu unusquisque duodecim denariorum ad festum Sancti Johannis, quem tamen censum de Moris querere veniant. Laudavit hoc donum Helisabeth, uxor Bovonis de Maignant, ad quam prata pertinebant, et censum ipsum duodecim denariorum condonavit eidem domui post obitum suum. Laudavit hoc quoque Milo, filius ejus, et filie Adelina et Agnes. Donum etiam Gilberti laudavit Wiricus, filius ejus, ad quem prata pertinebant. Testes sunt: Willielmus capellanus de Merri, Werricus de Chacennaio, Hunaldus de Noeriis. Hugo Maignens dedit eidem domui omnem terram quam habebat a vinea Joseph usque ad finagium Sellarum, exceptis pratis. Condonavit etiam censum duorum solidorum quem pro eadem terra et pro terra de Cherrevi eadem domus ei debebat. Hoc donum laudavit Pontius de Berguinuns, ad cujus feodum pars terre pertinebat. Hoc donum fecit laudante uxore sua Regina. Testes sunt: Thomas de Barro, Wido presbyter, Petrus de Poleseto. Item Abbas de Molismo, laudantibus monachis suis, priore Willenco, camerario Galterio, sacrista Haymone, liberam dimisit partem illam decime quam calumniavit eidem domui in manu episcopi liberam. Testes sunt: Humbertus, decanus Lingonensis, Pontius archidiaconus, Wido presbyter, Thomas miles. Ego Godefridus, Dei gratia Lingonensts episcopus, totam presentis scripti paginam laudo et confirmo, et proprii sigilli authoritate munio.